เทศบัญญัติเทศบาลตำบลบางทรายใหญ่เทศบัญญัติเทศบาลตำบลบางทรายใหญ่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลบางทรายใหญ่อำเภอเมืองมุกดาหาร จังหวัดมุกดาหารพ.ศ. ๒๕๕๖ โดยที่เป็นการสมควรตราเทศบัญญัติเทศบาลตำบลบางทรายใหญ่ ว่าด้วยกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลบางทรายใหญ่อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย เทศบาลตำบลบางทรายใหญ่โดยความเห็นชอบของสภาเทศบาลตำบลบางทรายใหญ่และผู้ว่าราชการจังหวัดมุกดาหารจึงตราเทศบัญญัติขึ้นไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลบางทรายใหญ่ เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลบางทรายใหญ่ อำเภอเมืองมุกดาหารจังหวัดมุกดาหาร พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับในเขตเทศบาลตำบลบางทรายใหญ่ตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมที่ออกตามความในพระราชบัญญัติการผังเมืองพ.ศ. ๒๕๑๘ ในท้องที่ตามข้อ ๓ข้อ ๓ ในเทศบัญญัตินี้บริเวณที่ ๑ หมายความว่า พื้นที่บริเวณ ดังต่อไปนี้ด้านเหนือ จดถนนอบจ.มห. ๒๐๑๕ ฟากใต้ด้านตะวันออก จดถนนสาธารณะไม่ปรากฏชื่อฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดทางหลวงแผ่นดินหมายเลข๒๑๒ ฟากตะวันออกบริเวณที่ ๒ หมายความว่า พื้นที่บริเวณ ดังต่อไปนี้ด้านเหนือ จดห้วยโปฝั่งใต้ด้านตะวันออก จดห้วยโปฝั่งตะวันตกด้านใต้ จดศูนย์กลางถนนอบจ.มห. ๒๐๑๕ ฟากใต้ด้านตะวันตก จดทางหลวงแผ่นดินหมายเลข๒๑๒ ฟากตะวันออก ถนนสาธารณะไม่ปรากฏชื่อ ฟากตะวันตกและฟากใต้ และโรงเรียนมุกดาวิทยานุกูลบริเวณที่ ๓ หมายความว่า พื้นที่ในบริเวณ ดังต่อไปนี้(๑) ด้านเหนือ จดเส้นขนานระยะ๑,๐๐๐ เมตร กับศูนย์กลางถนน อบจ.มห. ๒๐๑๕ด้านตะวันออก จดทางหลวงแผ่นดินหมายเลข๒๑๒ ฟากตะวันตกด้านใต้ จดถนนอบจ.มห. ๒๐๑๕ ฟากเหนือ และโรงเรียนบ้านหนองหอยป่าหวายด้านตะวันตก จดเส้นตั้งฉากกับศูนย์กลางถนนอบจ.มห. ๒๐๑๕ ที่จุดซึ่งอยู่ปลายของเส้นตรงต่อเป็นเส้นเดียวกับเส้นขนานระยะ ๑,๐๐๐ เมตร กับศูนย์กลางถนน อบจ.มห. ๓๐๔๐ มาบรรจบกับศูนย์กลางถนน อบจ.มห.๒๐๑๕(๒) ด้านเหนือ จดเส้นขนานระยะ๑,๐๐๐ เมตร กับศูนย์กลางถนน อบจ.มห. ๒๐๑๕ ฟากเหนือด้านตะวันออก จดแม่น้ำโขงฟากฝั่งตะวันตกด้านใต้ จดสะพานมิตรภาพไทย- ลาว แห่งที่ ๒ด้านตะวันตก จดถนนสำราญชายโขงเหนือฟากตะวันตก(๓) ด้านเหนือ จดเส้นขนานระยะ๑,๐๐๐ เมตร กับศูนย์กลางถนน อบจ.มห. ๒๐๑๕ ฟากเหนือด้านตะวันออก จดถนนสำราญชายโขงเหนือฟากตะวันตกด้านใต้ จดถนนอบจ.มห. ๒๐๑๕ ฟากเหนือ และห้วยโป ฝั่งเหนือด้านตะวันตก จดทางหลวงแผ่นดินหมายเลข๒๑๒ ฟากตะวันออก(๔) ด้านเหนือ จดถนนอบจ.มห. ๒๐๑๕ ฟากใต้ด้านตะวันออก จดถนนอบจ.มห. ๓๐๔๐ ฟากตะวันตก และโรงเรียนจุฬาภรณราชวิทยาลัยด้านใต้ จดห้วยมุกฝั่งเหนือด้านตะวันตก จดเส้นขนานระยะ๑,๐๐๐ เมตร กับศูนย์กลางถนน อบจ.มห. ๓๐๔๐และเส้นตรงต่อเป็นเส้นเดียวกับเส้นขนานระยะ ๑,๐๐๐ เมตรกับศูนย์กลางถนน อบจ.มห. ๓๐๔๐(๕) ด้านเหนือ จดถนนอบจ.มห. ๒๐๑๕ ฟากใต้ เส้นขนานระยะ ๔๐๐ เมตร กับศูนย์กลางถนน อบจ.มห. ๒๐๑๕ ฟากใต้ห้วยโป ฝั่งตะวันออก และโรงเรียนชุมชนบางทรายใหญ่ด้านตะวันออก จดถนนสำราญชายโขงเหนือฟากตะวันตก ศูนย์สำรวจอุทกวิทยามุกดาหาร และศูนย์ฝึกและพัฒนาอาชีพราษฎรไทยด้านใต้ จดแนวเขตเทศบาลตำบลบางทรายใหญ่ด้านใต้ด้านตะวันตก จดทางหลวงแผ่นดินหมายเลข๒๑๒ ฟากตะวันออก(๖) ด้านเหนือ จดถนนอบจ.มห. ๒๐๑๕ ฟากใต้ด้านตะวันออก จดทางเข้าโรงงานน้ำตาลบริษัท สหเรือง จำกัด ฟากตะวันตก เส้นขนาน ระยะ ๑๐๐ เมตร กับศูนย์กลางถนน อบจ.มห.๒๐๑๕ ฟากใต้ เส้นขนานระยะ ๒๐๐ เมตร กับศูนย์กลางถนน อบจ.มห. ๓๐๔๐ ฟากตะวันออกและเส้นขนานระยะ ๑๐๐ เมตร กับห้วยมุก ฝั่งเหนือด้านใต้ จดห้วยมุกฝั่งเหนือด้านตะวันตก จดถนนอบจ.มห. ๓๐๔๐ ฟากตะวันออก(๗) ด้านเหนือ จดถนนอบจ.มห. ๒๐๑๕ ฟากใต้ด้านตะวันออก จดทางหลวงแผ่นดินหมายเลข๒๑๒ ฟากตะวันตกด้านใต้ จดเส้นขนานระยะ๓๐๐ เมตร กับศูนย์กลางถนนสาธารณะไม่ปรากฏชื่อ ฟากใต้ และถนนสาธารณะไม่ปรากฏชื่อฟากเหนือด้านตะวันตก จดเส้นขนานระยะ๓๐๐ เมตร กับศูนย์กลางถนนเข้าโรงงานน้ำตาล บริษัท สหเรือง จำกัด เส้นขนานระยะ ๑๐๐เมตร กับถนน อบจ.มห. ๒๐๑๕ ฟากใต้ และถนนเข้าโรงงานน้ำตาล บริษัท สหเรือง จำกัดฟากตะวันออก(๘) ด้านเหนือ จดถนนสาธารณะไม่ปรากฏชื่อฟากใต้ด้านตะวันออก จดทางหลวงแผ่นดินหมายเลข๒๑๒ ฟากตะวันตกด้านใต้ จดแนวเขตเทศบาลตำบลบางทรายใหญ่ด้านใต้ด้านตะวันตก จดทางหลวงแผ่นดินหมายเลข๒๑๒ ฟากตะวันออก(๙) ด้านเหนือ จดห้วยมุกฝั่งใต้ด้านตะวันออก จดถนนอบจ.มห. ๓๐๔๐ ฟากตะวันตกด้านใต้ จดเขตเทศบาลตำบลบางทรายใหญ่ด้านใต้ และวัดด่านฆ้องมุกดาวาสด้านตะวันตก จดเส้นขนานระยะ๑,๐๐๐ เมตร กับศูนย์กลางถนน อบจ.มห. ๓๐๔๐(๑๐) ด้านเหนือ จดห้วยมุกฝั่งใต้ด้านตะวันออก จดห้วยมุกฝั่งตะวันออกด้านใต้ จดแนวเขตเทศบาลตำบลบางทรายใหญ่ด้านใต้ด้านตะวันตก จดถนนอบจ.มห. ๓๐๔๐ ฟากตะวันออกบริเวณที่ ๔ หมายความว่า พื้นที่บริเวณ ดังต่อไปนี้ด้านเหนือ จดเส้นขนานระยะ๑๐๐ เมตร กับศูนย์กลางถนน อบจ.มห. ๒๐๑๕ ฟากใต้ เส้นขนานระยะ ๓๐๐ เมตร กับศูนย์กลางถนนเข้าโรงงานน้ำตาลบริษัท สหเรือง จำกัด ฟากตะวันออก เส้นขนานระยะ ๓๐๐ เมตรกับศูนย์กลางถนนสาธารณะไม่ปรากฏชื่อ ฟากตะวันตก และถนนสาธารณะไม่ปรากฏชื่อ ฟากใต้ด้านตะวันออก จดเส้นขนานระยะ๘๐๐ เมตร กับศูนย์กลางทางหลวงแผ่นดินหมายเลข ๒๑๒ ฟากตะวันตกด้านใต้ จดเส้นตั้งฉากกับทางหลวงแผ่นดินหมายเลข๒๑๒ ที่จุดซึ่งทางหลวงแผ่นดินหมายเลข ๒๓๘ บรรจบกับทางหลวงแผ่นดินหมายเลข ๒๑๒ฟากตะวันตก ไปทางทิศเหนือตามทางหลวงแผ่นดินหมายเลข ๒๑๒ เป็นระยะ ๑,๒๐๐ เมตร และเส้นขนานระยะ ๑๐๐ เมตร กับห้วยมุก ฝั่งเหนือด้านตะวันตก จดเส้นขนานระยะ๒๐๐ เมตร กับศูนย์กลางถนน อบจ.มห. ๓๐๔๐บริเวณที่ ๕ หมายความว่า พื้นที่บริเวณ ดังต่อไปนี้ด้านเหนือ จดสะพานมิตรภาพไทย- ลาว แห่งที่ ๒ด้านตะวันออก จดแม่น้ำโขงฝั่งตะวันตกด้านใต้ จดแนวเขตเทศบาลตำบลบางทรายใหญ่ด้านใต้ด้านตะวันตก จดถนนสำราญชายโขงเหนือฟากตะวันออก ศูนย์สำรวจอุทกวิทยามุกดาหาร และศูนย์ฝึกและพัฒนาอาชีพราษฎรไทยทั้งนี้ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) อาคารบรรจุก๊าซ อาคารที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) สุสานหรือฌาปณสถานตามกฎหมายว่าด้วยสุสานและฌาปณสถาน(๕) อาคารสำหรับสงเคราะห์หรือรับเลี้ยงสัตว์(๖) อาคารโรงฆ่าสัตว์(๗) อาคารเก็บผลิตผลทางการเกษตร(๘) โรงกำจัดมูลฝอย (หรือสิ่งปฏิกูล)(๙) อาคารรับซื้อขายหรือเก็บเศษวัสดุข้อ ๕ ภายในบริเวณที่ ๒ห้ามให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการนํ้ามันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) อาคารอยู่อาศัยประเภทอาคารขนาดใหญ่(๖) อาคารพาณิชย์ประเภทอาคารขนาดใหญ่ข้อ ๖ ภายในบริเวณที่ ๓ห้ามให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) อาคารบรรจุก๊าซและอาคารที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซข้อ ๗ ภายในบริเวณที่ ๔ห้ามให้บุคคลใดก่อสร้างอาคาร ดังต่อไปนี้(๑) สุสานหรือฌาปณสถานตามกฎหมายว่าด้วยสุสานและฌาปณสถาน(๒) อาคารสำหรับสงเคราะห์หรือรับเลี้ยงเด็ก(๓) อาคารสำหรับสงเคราะห์หรือรับเลี้ยงคนชราข้อ ๘ ภายในบริเวณที่ ๕ห้ามให้บุคคลใดก่อสร้างอาคาร ดังต่อไปนี้(๑) อาคารอยู่อาศัยประเภทอาคารขนาดใหญ่(๒) อาคารอยู่อาศัยประเภทห้องแถว ตึกแถว หรือบ้านแถว(๓) อาคารอยู่อาศัยประเภทห้องชุด อาคารชุดตามกฎหมายว่าด้วยอาคารชุด(๔) อาคารอยู่อาศัยประเภทหอพักตามกฎหมายว่าด้วยหอพัก(๕) โรงกำจัดมูลฝอย (หรือสิ่งปฏิกูล)ข้อ ๙ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๓ก่อนวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ ๔ ข้อ ๕ ข้อ ๖ข้อ ๗ และข้อ ๘ข้อ ๑๑ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายว่าด้วยการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีตำบลบางทรายใหญ่รักษาการตามเทศบัญญัตินี้และให้มีอำนาจออกประกาศ หรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๘ สิงหาคม พ.ศ. ๒๕๕๖ชูเกียรติแสงจันทร์คุ้มนายกเทศมนตรีตำบลบางทรายใหญ่[เอกสารแนบท้าย]๑. บัญชีท้ายเทศบัญญัติเทศบาลตำบลบางทรายใหญ่ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตเทศบาลตำบลบางทรายใหญ่อำเภอเมืองมุกดาหาร จังหวัดมุกดาหาร พ.ศ. ๒๕๕๖๒. แผนที่ท้ายเทศบัญญัติเทศบาลตำบลบางทรายใหญ่ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตเทศบาลตำบลบางทรายใหญ่อำเภอเมืองมุกดาหาร จังหวัดมุกดาหาร พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๖ พฤศจิกายน๒๕๕๖อุษมล/ผู้ตรวจ๔ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๒ ง/หน้า ๑๐๖/๒๒ พฤศจิกายน ๒๕๕๖